212. ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 29/29 Αυγ. 1996 (ΦΕΚ Α΄ 211) Μέτρα ενίσχυσης των χαμηλοσυνταξιούχων Κυρώθηκε από την παρ. 2 του άρθρ. 1 του Νόμ. 2453/17-23 Ιαν. 1997 (ΦΕΚ Α΄ 74) κατωτ. αριθ. 213. Βλέπε και άρθρ. 2 ιδίου Νόμ. 2453/97 για την ανάλογη εφαρμογή της παρούσης Πράξ. Νομοθ. Περιεχομένου από 1 Ιουλ. 1996 και σ΄ άλλες κατηγορίες συνταξιούχων. Επίδομα Κοινωνικής Αλληλεγγύης Συνταξιούχων (Ε.Κ.Α.Σ.) Άρθρ.1.-1.Στους συνταξιούχους και βοηθηματούχους του Δημοσίου γενικά, χορηγείται κατά μήνα από 1ης Ιανουαρίου 1998 Επίδομα Κοινωνικής Αλληλεγγύης (Ε.Κ.Α.Σ.). 2.Το ανωτέρω επίδομα δικαιούνται οι από ίδιο δικαίωμα ή από μεταβίβαση συνταξιούχοι και βοηθηματούχοι, εφόσον συντρέχουν αθροιστικά οι εξής προϋποθέσεις: α. Έχουν συμπληρώσει το 60ό έτος της ηλικίας τους κατά την 1η Ιανουαρίου 1998. Δεν απαιτείται η συμπλήρωση του αναφερόμενου στο προηγούμενο εδάφιο ορίου ηλικίας: αα) Για τα ορφανά παιδιά τα οποία είναι ανίκανα ή ανήλικα. ββ) Για τα ορφανά παιδιά που είναι ενήλικα, εφόσον φοιτούν σε ανώτερες ή ανώτατες σχολές της χώρας ή σε ισότιμες προς αυτές του εξωτερικού και μέχρι τη συμπλήρωση του 24ου έτους της ηλικίας τους. γγ) Για τα πρόσωπα των υποπεριπτώσεων αα΄ και ββ΄ της περίπτ. β΄ της παρ. 3 του άρθρ. 56 του Κώδικα Πολιτικών και Στρατιωτικών Συντάξεων (Π.Δ. 1041/1979, ΦΕΚ Α΄ 292), τα οποία λαμβάνουν σύνταξη ή βοήθημα από ίδιο δικαίωμα. «β. Το συνολικό ετήσιο καθαρό εισόδημά τους από συντάξεις, κύριες και επικουρικές, συμπεριλαμβανομένων και των μερισμάτων ή βοηθημάτων, καθώς και από μισθούς, από ημερομίσθια και από επιδόματα που προκύπτουν από σχέση εξαρτημένης εργασίας, δεν υπερβαίνει το ποσό του 1.806.000 δραχμ. γ. Το συνολικό ετήσιο ατομικό καθαρό εισόδημά τους δεν υπερβαίνει το ποσό των 2.107.000 δραχμ.. δ. Το συνολικό ετήσιο οικογενειακό καθαρό εισόδημά τους δεν υπερβαίνει το ποσό των 3.278.750 δραχμ.. Τα πιο πάνω ποσά αφορούν εισοδήματα που δηλώθηκαν με τη δήλωση φορολογίας εισοδήματος του προηγούμενου οικονομικού έτους, εκείνου για το οποίο χορηγείται το Ε.Κ.Α.Σ., χωρίς τυχόν αναδρομικά άλλων ετών». Οι μέσα σε « » περιπτ. β, γ, δ, αντικαταστάθηκαν από 1 ης  Ιαν. 1999 ως άνω από την παρ. 1 άρθρ. 1 Νόμ. 2768/7-8 Δεκ. 1999 (ΦΕΚ Α΄ 273) κατωτ. αριθ. 229. Σύμφωνα δε με την παρ. 2 άρθρ. 1 ιδίου Νόμ. 2768/1999 από 1 Ιαν. 2000 τα άνω ποσά θα αναπροσαρμόζονται με κοινή απόφ. Υπ. Εργασ. και Κοιν. Ασφαλ. 3.Το ποσό του Ε.Κ.Α.Σ. που καταβλήθηκε από οποιονδήποτε ασφαλιστικό τομέα κατά το προηγούμενο έτος δεν λαμβάνεται υπόψη για την εξέταση της συνδρομής των εισοδηματικών κριτηρίων της παρ. 2 του άρθρ. 1 του παρόντος. «4.Το ποσό του επιδόματος της παρ. 1 ανέρχεται: α. Για συνολικά ετήσια καθαρά ποσά εισοδήματος από κύριες και επικουρικές συντάξεις, μισθούς, ημερομίσθια και επιδόματα, μέχρι του ποσού του 1.644.750 δραχμών, σε 17.850 δραχμ. μηνιαίως. β. Για συνολικά ετήσια καθαρά ποσά εισοδήματος από 1.644.751 δραχμές, μέχρι του ποσού του 1.709.250 δραχμών, σε 13.395 δραχμ.. γ. Για συνολικά ετήσια καθαρά ποσά εισοδήματος από 1.709.251 δραχμές, μέχρι του ποσού του 1.752.250 δραχμών, σε 8.940 δραχμ. και δ. Για συνολικά ετήσια καθαρά ποσά εισοδήματος από 1.752.251 δραχμές, μέχρι του ποσού του 1.806.000 δραχμών, σε 4.470 δραχμές». Η παρ. 4 αντικαταστάθηκε ως άνω από την παρ. 1 του άρθρ. 1 Νόμ. 2768/7-8 Δεκ. 1999 (ΦΕΚ Α΄ 273) κατωτ. αριθ. 229. Σύμφωνα δε με την παρ. 2 άρθρ. 1 ιδίου Νόμ. 2768/99 από 1 Ιαν. 2000 τα άνω ποσά θα αναπροσαρμόζονται με κοινή απόφ. Υπ. Εργασ. και Κοιν. Ασφαλ. 5.Το Ε.Κ.Α.Σ. χορηγείται και σε εκείνους που θα καταστούν συνταξιούχοι μετά την 1η Ιανουαρίου 1998, εφόσον συντρέχουν στο πρόσωπό τους οι προϋποθέσεις της παρ. 2 του παρόντος άρθρου. Στους συνταξιούχους και βοηθηματούχους, που συμπληρώνουν το όριο ηλικίας μετά την ημερομηνία αυτή, το Ε.Κ.Α.Σ. αρχίζει να καταβάλλεται από την πρώτη του επόμενου μήνα εκείνου που θα συμπληρώνουν το 60ό έτος της ηλικίας τους. 6.Το επίδομα δεν καταβάλλεται σε όσους λαμβάνουν σύνταξη ή χορηγία ως αιρετά όργανα της πολιτείας και σε όσους λαμβάνουν σύνταξη σύμφωνα με τις διατάξεις του άρθρ. 6 του Νόμ. 2320/1995 (ΦΕΚ Α΄ 133). Διαδικασία Χορήγησης – Δικαιολογητικά Άρθρ.2.-1.Για την αναγνώριση του δικαιώματος του Ε.Κ.Α.Σ. σύμφωνα με τις διατάξεις του προηγούμενου άρθρου, ορίζονται αρμόδιες οι διευθύνσεις συντάξεων του Γενικού Λογιστηρίου του Κράτους στις οποίες οι συνταξιούχοι ή βοηθηματούχοι υποβάλλουν τα εξής δικαιολογητικά: α) Αίτηση συνοδευόμενη από υπεύθυνη δήλωση, στην οποία θα αναφέρονται ο φορέας ή οι φορείς συνταξιοδότησης. Οι συνταξιούχοι ή βοηθηματούχοι που λαμβάνουν σύνταξη ή βοήθημα από περισσότερους του ενός ασφαλιστικούς φορείς, συμπεριλαμβανομένου και του Δημοσίου, επιλέγουν με την ίδια δήλωση το φορέα κύριας ασφάλισης, ο οποίος θα καταβάλλει το Ε.Κ.Α.Σ.. β) Πιστοποιητικό δήμου ή κοινότητας που να βεβαιώνει την ημερομηνία γεννήσεώς τους ή φωτοτυπία του δελτίου της αστυνομικής τους ταυτότητας.  (Μετά τη σελ. 90,890(α) Σελ. 90,891 Τεύχος 1310 Σελ. 83 Πολιτικές και Στρατιωτικές Συντάξεις 29.Β.α.212 γ) Εκκαθαριστικό σημείωμα της εφορίας του προηγούμενου εκείνου, για το οποίο χορηγείται το Ε.Κ.Α.Σ., οικονομικού έτους ή υπεύθυνη δήλωση του Νόμ. 1599/1986 (ΦΕΚ Α΄ 75) θεωρημένη από την αρμόδια Δ.Ο.Υ. στην περίπτωση που δεν είναι υπόχρεος υποβολής δήλωσης φόρου εισοδήματος. Στην ίδια δήλωση θα δηλώνονται τα συνολικά εισοδήματα του ίδιου έτους από απασχόληση και συντάξεις ή βοηθήματα, καθώς και το συνολικό φορολογητέο ατομικό και οικογενειακό εισόδημα. Ειδικά για τους συνταξιούχους που κατοικούν στην αλλοδαπή, για την καταβολή του επιδόματος απαιτείται, εκτός από δήλωση φορολογίας εισοδήματος και η προσκόμιση βεβαίωσης από αντίστοιχη δημόσια αρχή της χώρας που κατοικεί ο συνταξιούχος, από την οποία να προκύπτουν οποιαδήποτε εισοδήματα αποκτήθηκαν στη χώρα αυτή, κατά την εν λόγω χρονική περίοδο. 2. Όπου στην καταβαλλόμενη από το Δημόσιο σύνταξη ή βοήθημα συντρέχουν δύο ή και περισσότερα δικαιούχα πρόσωπα, το Ε.Κ.Α.Σ. επιμερίζεται κατά τα ποσοστά επιμερισμού της κύριας σύνταξης. Σε περίπτωση που σε κάποιο από τα συνδικαιούχα στη σύνταξη πρόσωπα δεν καταβάλλεται το μερίδιό του είτε λόγω αναστολής καταβολής του είτε διότι λαμβάνει σύνταξη από ίδιο δικαίωμα, το Ε.Κ.Α.Σ. καταβάλλεται σαν να μην συντρέχουν στη σύνταξη τα πρόσωπα στα οποία δεν καταβάλλεται το μερίδιο της σύνταξης. Επιδόματα Κοινωνικής Αλληλεγγύης (Ε.Κ.Α.Σ.), που έχουν κανονισθεί αντίθετα από τις διατάξεις των προηγούμενων εδαφίων, αναπροσαρμόζονται οίκοθεν από τις αρμόδιες διευθύνσεις συντάξεων του Γενικού Λογιστηρίου του Κράτους από την πρώτη του επόμενου μήνα της έναρξης ισχύος του νόμου αυτού, τυχόν δε επιπλέον ποσά που έχουν καταβληθεί από 1ης Ιανουαρίου 1998 και μέχρι την έναρξη ισχύος του παρόντος δεν αναζητούνται. Στις περιπτώσεις της παρούσας παραγράφου το Ε.Κ.Α.Σ. καταβάλλεται σύμφωνα με τις κλιμακώσεις και τις προϋποθέσεις του προηγούμενου άρθρου και του παρόντος από την ημερομηνία συνδρομής των ανωτέρω λόγων. 3.Οι διατάξεις της κείμενης νομοθεσίας περί ενδίκων μέσων, καθώς και για άλλο θέμα το οποίο δεν ρυθμίζεται ευθέως με τις διατάξεις του παρόντος νόμου, έχουν ανάλογη εφαρμογή και για την καταβολή του Ε.Κ.Α.Σ.. 4.Ο συνταξιούχος που αποκτά αναδρομικά δικαίωμα σύνταξης ή βοηθήματος δικαιούται Ε.Κ.Α.Σ., σύμφωνα με τις προϋποθέσεις της παρ. 2 και τις κλιμακώσεις της παρ. 4 του άρθρ. 1, από την πρώτη του μήνα που εκδίδεται η σχετική πράξη ή απόφαση. Σε περίπτωση θανάτου του συνταξιούχου, το Ε.Κ.Α.Σ. δεν καταβάλλεται στις τρίμηνες ή εξάμηνες συντάξεις. Μετά τη λήξη των τριμήνων ή εξαμήνων κατά περίπτωση συντάξεων το Ε.Κ.Α.Σ.  Σελ. 90,892 Τεύχος 1310 Σελ. 84 χορηγείται στο πρόσωπο στο οποίο μεταβιβάζεται η σύνταξη ή το βοήθημα μετά το θάνατο του συνταξιούχου ή του βοηθηματούχου αντίστοιχα, εφόσον συντρέχουν σε αυτό οι προϋποθέσεις της παρ. 2 του άρθρ. 1 του παρόντος. 5.Στους συνταξιούχους και βοηθηματούχους της παρ. 1 του προηγούμενου άρθρου καταβάλλεται επιπλέον ένα επίδομα Κοινωνικής Αλληλεγγύης ως δώρο Χριστουγέννων και από μισό επίδομα ως δώρο Πάσχα και ως επίδομα αδείας. 6.Το Ε.Κ.Α.Σ. δεν ενσωματώνεται στη σύνταξη ή το βοήθημα αλλά εμφανίζεται στις επιταγές των συντάξεων, με τις οποίες συγκαταβάλλεται, σε ξεχωριστή στήλη και δεν λαμβάνεται υπόψη για τη χορήγηση των αυξήσεων που χορηγούνται σε εφαρμογή των νόμων περί εισοδηματικής πολιτικής. 7.Το Ε.Κ.Α.Σ. δεν υπόκειται σε εισφορά για υγειονομική περίθαλψη ούτε στην ειδική εισφορά της παρ. 3 του άρθρ. 20 του Νόμ. 2084/1992 (ΦΕΚ Α΄ 165). 8.Θέματα που ενδεχομένως θα ανακύψουν από την εφαρμογή των διατάξεων του παρόντος άρθρου, καθώς και θέματα που σχετίζονται με την απλούστευση της διαδικασίας χορήγησης του Ε.Κ.Α.Σ. δύνανται να ρυθμίζονται είτε με απόφαση του Υπουργού Οικονομικών είτε με κοινή απόφαση των Υπουργών Οικονομικών, Εργασίας και Κοινωνικών Ασφαλίσεων και Εμπορικής Ναυτιλίας, κατά περίπτωση. 9.Το Ε.Κ.Α.Σ. θα καταβάλλεται μέχρι 31 Δεκ. 1998 με τις προϋποθέσεις του προηγούμενου άρθρου. Για το εφεξής χρονικό διάστημα και σε ετήσια βάση, αρχής γενομένης από την 1η Ιανουαρίου 1999, τα ποσά που αναφέρονται στις παρ. 2 και 4 του άρθρ. 1 του παρόντος θα αναπροσαρμόζονται με κοινή απόφαση των Υπουργών Εθνικής Οικονομίας, Οικονομικών, Εργασίας και Κοινωνικών Ασφαλίσεων και Εμπορικής Ναυτιλίας. Με όμοια απόφαση θα αναπροσαρμόζεται για τις από 1ης Ιανουαρίου 1999 και εφεξής ετήσιες χρονικές περιόδους και το ποσό του Ε.Κ.Α.Σ. με βάση την εξέλιξη του Δείκτη Τιμών Καταναλωτή. 29.Β.α.212 Πολιτικές και Στρατιωτικές Συντάξεις 10.Σε περίπτωση υποβολής ανακριβούς δήλωσης εκ μέρους του συνταξιούχου ή βοηθηματούχου είτε για το φορέα καταβολής του Ε.Κ.Α.Σ. είτε για τα εισοδηματικά του στοιχεία, με συνέπεια την καταβολή ή την πολλαπλή είσπραξη του Ε.Κ.Α.Σ., τα αχρεωστήτως καταβληθέντα ποσά του Ε.Κ.Α.Σ. παρακρατούνται στο διπλάσιο από το ποσό της κύριας σύνταξης ή του βοηθήματός του σε έξι (6) μηνιαίες δόσεις, με απόφαση του αρμόδιου Διευθυντή των Συντάξεων.» Τα άρθρ. 1 και 2 αντικαταστάθηκαν ως άνω από 1 ης  Ιαν. 1998 από την παρ. 1 άρθρ. 25 Νόμ. 2592/17-18 Μαρτ. 1998 (ΦΕΚ Α΄ 57) κατωτ. αριθ. 216. Άρθρ.3.-Η ισχύς της παρούσας νομοθετικής πράξεως αρχίζει από τη δημοσίευσή της στην Εφημερίδα της Κυβερνήσεως, εκτός αν διαφορετικά ορίζεται στις επί μέρους διατάξεις. 